text: Se video: Imponeret over ny lægehelikopter
  02 oktober 2014 kl. 11.27
  Asbjørn Gregersen fra Ølgod er imponeret over, hvor effektive de nye lægehelikoptere er. Torsdag formiddag så han, hvordan lægehelikopteren landede på en lille plæne midt i Ølgod mellem træer og skulpturer.
  - Dejligt at se lægehelikopteren lande inde midt i Ølgod, tæt på den praktiserende læge, siger Asbjørn Gregersen. Helikopteren landede på plænen foran Ølgod Bryghus - blandt træer og skulpturer.
  - Flot arbejde og stor ros til Region Syddanmark og Falck for hurtig koordinering.
  Læge Henning Steen Sørensen, Ølgod, bekræfter overfor TV SYD, at han i dag har haft en patient, som er overført til et universitetshospital med lægehelikopter. Mere kan han ikke sige på grund af tavshedspligten.
  - Men generelt, så er det jo de moderne tider, at der nu er mulighed for at overflytte patienter så hurtigt med helikopter, siger han til TV SYD.
  De tre lægehelikoptere , som er stationeret i Billund, Skive og Ringsted havde deres første arbejdsdag onsdag.
  Se lægehelikopteren lette fra bymidten i Ølgod. (Foto: Asbjørn Gregersen) (0:49)
  